गडकरी के इस ब्यान से कांग्रेस को बैठे बिठाये मुद्दा मिल गया। कांग्रेस अध्यक्ष राहुल गांधी ने ट्वीट करके कहा है कि गडकरी जी ने भी वही पूछा है हर भारतीय पूछ रहा है। लेकिन यह कहना कि मोदी सरकार ने वायदा किया था कि हर साल 2 करोड़ नौकरी देंगे वो सरासर झूठ है। प्रधानमंत्री मोदी ने आज तक कहीं भी यह नहीं कहा है कि वो इतनी संख्या में नौकरी देंगे। हमें ऐसा कोई भी बयान नहीं मिला है। 21 नवंबर 2013 में आगरा की शंखनाद रैली में उन्होंने कांग्रेस की केंद्र सरकार पर हमला करते हुए कहा था कि कांग्रेस ने एक करोड़ नौकरियां देने का वादा किया था जो उन्होंने निभाया नहीं।